20061223

P6_TA(2006)0584

Πρόληψη, ετοιμότητα και διαχείριση των συνεπειών της τρομοκρατίας (2007-2013)*

Νομοθετικό ψήφισμα του Ευρωπαϊκού Κοινοβουλίου σχετικά με την πρόταση απόφασης του Συμβουλίου που αφορά τη θέσπιση του ειδικού προγράμματος "Πρόληψη, ετοιμότητα και διαχείριση των συνεπειών της τρομοκρατίας", για την περίοδο 2007-2013 — Γενικό πρόγραμμα "Ασφάλεια και προστασία των ελευθεριών" (COM(2005)0124 — C6-0241/2005 — 2005/0034(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(2005)0124) [1],

- έχοντας υπόψη το άρθρο 308 της Συνθήκης ΕΚ, σύμφωνα με το οποίο κλήθηκε από το Συμβούλιο να γνωμοδοτήσει (C6-0241/2005),

- έχοντας υπόψη το άρθρο 51 του Κανονισμού του,

- έχοντας υπόψη την έκθεση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων και τη γνωμοδότηση της Επιτροπής Προϋπολογισμών (A6-0390/2006),

1. εγκρίνει την πρόταση της Επιτροπής όπως τροποποιήθηκε·

2. θεωρεί ότι το ενδεικτικό ποσό δημοσιονομικής αναφοράς που εμφαίνεται στη νομοθετική πρόταση πρέπει να είναι συμβατό με το ανώτατο όριο της κατηγορίας 3Α του νέου πολυετούς δημοσιονομικού πλαισίου και επισημαίνει ότι το ετήσιο ποσό θα αποφασίζεται εντός της ετήσιας διαδικασίας του προϋπολογισμού σύμφωνα με τις διατάξεις του σημείου 38 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση [2]·

3. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 250, παράγραφος 2, της Συνθήκης ΕΚ·

4. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά·

5. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής·

6. αναθέτει στον Πρόεδρό του να διαβιβάσει τη θέση του Κοινοβουλίου στο Συμβούλιο και στην Επιτροπή.

Τροπολογία 1

Τίτλος

Πρόταση απόφασης του Συμβουλίου για τη θέσπιση του ειδικού προγράμματος "Πρόληψη, ετοιμότητα και διαχείριση των συνεπειών της τρομοκρατίας", για την περίοδο 2007-2013

Πρόταση απόφασης του Συμβουλίου για τη θέσπιση του ειδικού προγράμματος "Πρόληψη των κινδύνων που συνδέονται με την ασφάλεια, και ειδικότερα με την τρομοκρατία και διαχείριση των συνεπειών τους", για την περίοδο 2007-2013

Τροπολογία 2

Αιτιολογική σκέψη 1

(1) Η πρόληψη, η ετοιμότητα και η διαχείριση των συνεπειών της τρομοκρατίας αποτελούν ουσιαστικές πτυχές του στόχου της διατήρησης και της ανάπτυξης της Ένωσης ως χώρου ελευθερίας, ασφάλειας και δικαιοσύνης, σύμφωνα με το άρθρο 2, τέταρτη περίπτωση, της συνθήκης για την Ευρωπαϊκή Ένωση.

(1) Η πρόληψη των κινδύνων που συνδέονται με την ασφάλεια, και ειδικότερα με την τρομοκρατία, και η διαχείριση των συνεπειών τους αποτελούν ουσιαστικές πτυχές του στόχου της διατήρησης και της ανάπτυξης της Ένωσης ως χώρου ελευθερίας, ασφάλειας και δικαιοσύνης, σύμφωνα με το άρθρο 2, τέταρτη περίπτωση, της συνθήκης για την Ευρωπαϊκή Ένωση.

Τροπολογία 3

Αιτιολογική σκέψη 2

(2) Η Κοινότητα οφείλει να λάβει τα απαραίτητα μέτρα για να αποτρέψει τους τρομοκράτες να επιτεθούν στις αξίες της Δημοκρατίας, του κράτους δικαίου, της ανοιχτής κοινωνίας και της ελευθερίας των πολιτών και των κοινωνιών, καθώς και για να περιορίσει, στο μέτρο του δυνατού, τις συνέπειες οποιασδήποτε τρομοκρατικής επίθεσης.

(2) Η Κοινότητα οφείλει να λάβει τα απαραίτητα μέτρα για να αποτρέψει τις καταστροφές, είτε αυτές είναι φυσικές είτε οφείλονται σε ανθρώπινη ενέργεια (συμπεριλαμβανομένης της τρομοκρατίας) να πλήξουνοι μεν πρώτες την ευημερία, την ελευθερία και την ασφάλεια των πολιτών και των κοινωνιών, οι δε τελευταίες στις ίδιες τις αξίες της Δημοκρατίας, του κράτους δικαίου και της ανοιχτής κοινωνίας, καθώς και για να περιορίσει ταυτόχρονα, στο μέτρο του δυνατού, τις συνέπειες αυτών των ενδεχομένων καταστροφών.

Τροπολογία 4

Αιτιολογική σκέψη 6

(6) Ο κοινοτικός μηχανισμός για τη διευκόλυνση της ενισχυμένης συνεργασίας στις επεμβάσεις βοήθειας της πολιτικής προστασίας, που θεσπίστηκε από την απόφαση (ΕΚ, Euratom) αριθ. 2001/792 του Συμβουλίου της 23ης Οκτωβρίου 2001, στοχεύει στο να προσφέρει μια άμεση απάντηση σε όλες τις καταστάσεις έκτακτης ανάγκης, αλλά δεν σχεδιάστηκε ειδικά για την πρόληψη, ετοιμότητα και διαχείριση των συνεπειών της τρομοκρατίας.

Τροπολογία 5

Αιτιολογική σκέψη 7

(7) Με στόχο την αποτελεσματικότητα, την αποδοτικότητα και τη διαφάνεια, οι ειδικές προσπάθειες που γίνονται στον τομέα της πρόληψης, της ετοιμότητας και της διαχείρισης των συνεπειών της τρομοκρατίας θα έπρεπε να εξορθολογιστούν και να χρηματοδοτηθούν από ένα ενιαίο πρόγραμμα.

(7) Με στόχο την αποτελεσματικότητα, την αποδοτικότητα και τη διαφάνεια, οι ειδικές προσπάθειες που γίνονται στον τομέα της πρόληψης των κινδύνων που συνδέονται με την ασφάλεια, και ειδικότερα με την τρομοκρατία, και της διαχείρισης των συνεπειών τους θα έπρεπε να εξορθολογιστούν και να χρηματοδοτηθούν από ένα ενιαίο πρόγραμμα.

Τροπολογία 6

Αιτιολογική σκέψη 8

(8) Όσον αφορά την ασφάλεια του δικαίου και τη συνοχή, καθώς και την συμπληρωματικότητα με τα λοιπά προγράμματα χρηματοδότησης, πρέπει να καθορισθούν οι όροι "μέτρα πρόληψης και ετοιμότητας", "διαχείριση των κρίσεων και συνέπειες" και "υποδομές ζωτικής σημασίας".

(8) Όσον αφορά την ασφάλεια του δικαίου και τη συνοχή, καθώς και την συμπληρωματικότητα με τα λοιπά προγράμματα χρηματοδότησης, πρέπει να καθορισθούν οι όροι "μέτρα πρόληψης και ετοιμότητας", "διαχείριση των συνεπειών" και "υποδομές ζωτικής σημασίας".

Τροπολογία 7

Αιτιολογική σκέψη 9

(9) Οι δράσεις της Επιτροπής, σε συνδυασμό με διεθνικά σχέδια, όπου αυτό κρίνεται κατάλληλο, είναι βασικής σημασίας για την επίτευξη μιας ολοκληρωμένης και συντονισμένης προσέγγισης σε επίπεδο ΕΕ. Εξάλλου, είναι αναγκαίο να στηριχθούν τα σχέδια στο πλαίσιο των κρατών μελών, εφόσον μπορούν να προσφέρουν χρήσιμες γνώσεις και εμπειρίες για τις μελλοντικές δράσεις σε επίπεδο Κοινότητας και ιδίως όσον αφορά τους ελέγχους και την αξιολόγηση των κινδύνων και των απειλών.

(9) Οι δράσεις της Επιτροπής, και διεθνικά σχέδια είναι βασικής σημασίας για την άμεση διενέργεια απογραφής και για την εκτίμηση των κινδύνων που απειλούν τα άτομα και τις ευρωπαϊκές ζωτικές υποδομές, για τη δημιουργία ενός μηχανισμού έγκαιρης προειδοποίησης μεταξύ Επιτροπής και κρατών μελών, καθώς και για την επίτευξη μιας ολοκληρωμένης και συντονισμένης προσέγγισης των απαντήσεων που δίδονται σε επίπεδο ΕΕ. Εξάλλου, είναι αναγκαίο να στηριχθούν τα σχέδια στο πλαίσιο των κρατών μελών, εφόσον μπορούν να προσφέρουν χρήσιμες γνώσεις και εμπειρίες που να μπορούν να αξιοποιηθούν για τις μελλοντικές δράσεις σε επίπεδο Κοινότητας και ιδίως όσον αφορά τους ελέγχους και την αξιολόγηση των κινδύνων και των απειλών.

Τροπολογία 8

Αιτιολογική σκέψη 10

(10) Πρέπει επίσης να επιτραπεί σε τρίτες χώρες και σε διεθνείς οργανώσεις να συμμετέχουν στα διεθνικά σχέδια.

(10) Δεδομένου ότι η τρομοκρατία αγνοεί τα σύνορα, πρέπει επίσης να επιτραπεί σε τρίτες χώρες και σε διεθνείς οργανώσεις να συμμετέχουν στα διεθνικά σχέδια.

Τροπολογία 9

Αιτιολογική σκέψη 11

(11) Πρέπει να διασφαλισθεί η συμπληρωματικότητα με άλλα προγράμματα της Κοινότητας και της Ένωσης, όπως το Ταμείο Αλληλεγγύης της ΕΕ και το μέσο ετοιμότητας και ταχείας επέμβασης σε περιπτώσεις έκτακτης ανάγκης, ο κοινοτικός μηχανισμός για τη διευκόλυνση της ενισχυμένης συνεργασίας στις επεμβάσεις βοήθειας πολιτικής προστασίας, το πρόγραμμα Πλαίσιο για την έρευνα και ανάπτυξη καθώς και τα Διαρθρωτικά Ταμεία.

(11) Πρέπει να διασφαλισθεί η συμπληρωματικότητα με άλλα προγράμματα της Κοινότητας και της Ένωσης, όπως το Ταμείο Αλληλεγγύης της ΕΕ και το μέσο ετοιμότητας και ταχείας επέμβασης σε περιπτώσεις έκτακτης ανάγκης, ο κοινοτικός μηχανισμός για τη διευκόλυνση της ενισχυμένης συνεργασίας στις επεμβάσεις βοήθειας πολιτικής προστασίας, το πρόγραμμα Πλαίσιο για την έρευνα και ανάπτυξη καθώς και τα Διαρθρωτικά Ταμεία. Πρέπει επίσης να επιτραπούν ρητώς οι κοινές χρηματοδοτήσεις με προγράμματα της Επιτροπής που επιτρέπουν τη διενέργεια μεμονωμένων μελετών σχετικών με την ασφάλεια των προσώπων και των ζωτικών υποδομών, ιδίως στους τομείς των μεταφορών και της ενέργειας, με απώτατο στόχο τη συνένωση όλων των μηχανισμών χρηματοδότησης σε ένα ενιαίο μηχανισμό στην υπηρεσία μιας σαφώς ορισμένης σφαιρικής στρατηγικής.

Τροπολογία 10

Αιτιολογική σκέψη 12

(12) Δεδομένου ότι οι στόχοι του παρόντος προγράμματος δεν μπορούν να επιτευχθούν ικανοποιητικά από τα κράτη μέλη και κατά συνέπεια, λόγω των διαστάσεων ή των επιπτώσεων της πρωτοβουλίας, θα είναι καλύτερο να επιτευχθούν σε κοινοτικό επίπεδο, η Κοινότητα μπορεί να λάβει μέτρα σύμφωνα με την αρχή της επικουρικότητας, βάσει του άρθρου 5 για την ίδρυση της Ευρωπαϊκής Κοινότητας. Δυνάμει της αρχής της αναλογικότητας που προβλέπεται στο ίδιο άρθρο, η παρούσα απόφαση δεν υπερβαίνει ό,τι είναι απαραίτητο για την επίτευξη των στόχων αυτών.

(12) Δεδομένου ότι οι στόχοι του παρόντος προγράμματος δεν μπορούν να επιτευχθούν ικανοποιητικά από τα κράτη μέλη και κατά συνέπεια, λόγω των διαστάσεων ή των επιπτώσεων της πρωτοβουλίας, μπορεί να απαιτήσουν σε αυτή την περίπτωση παρέμβαση σε κοινοτικό επίπεδο, η Κοινότητα μπορεί να λάβει μέτρα σύμφωνα με την αρχή της επικουρικότητας, βάσει του άρθρου 5 για την ίδρυση της Ευρωπαϊκής Κοινότητας. Δυνάμει της αρχής της αναλογικότητας που προβλέπεται στο ίδιο άρθρο, η παρούσα απόφαση δεν υπερβαίνει ό,τι είναι απαραίτητο για την επίτευξη των στόχων αυτών.

Τροπολογία 11

Αιτιολογική σκέψη 16

(16) Σύμφωνα με το άρθρο 2 της απόφασης 1999/468/EΚ του Συμβουλίου της 28ης Ιουνίου 1999 για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή, τα απαραίτητα μέτρα για την εφαρμογή της παρούσας απόφασης πρέπει να εγκρίνονται με τη διαδικασία της κανονιστικής επιτροπής, όπως ορίζεται στο άρθρο 3 της εν λόγω απόφασης. Αυτό είναι θεμιτό εφόσον το πρόγραμμα δεν έχει αισθητές επιπτώσεις στον κοινοτικό προϋπολογισμό.

(16) Σύμφωνα με το άρθρο 2 της απόφασης 1999/468/EΚ του Συμβουλίου της 28ης Ιουνίου 1999 για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή, τα απαραίτητα μέτρα για την εφαρμογή της παρούσας απόφασης πρέπει να εγκρίνονται με τη διαδικασία της κανονιστικής επιτροπής, όπως ορίζεται στο άρθρο 5 της εν λόγω απόφασης.

Τροπολογία 12

Άρθρο 1, πρώτο εδάφιο

Τροπολογία 13

Άρθρο 2, στοιχείο α)

α) "ως πρόληψη και ετοιμότητα" νοούνται τα μέτρα που στοχεύουν στην πρόληψη και/ή τη μείωση των κινδύνων τρομοκρατικής επίθεσης και/ή των συνεπειών της, ιδίως μέσω αξιολογήσεων των κινδύνων και απειλών, ελέγχων καθώς και της εκπόνησης κοινών προτύπων τεχνολογίας και μεθοδολογίας·

α) "ως πρόληψη" νοούνται τα μέτρα που στοχεύουν στην πρόληψη και/ή τη μείωση των κινδύνων τρομοκρατικών επιθέσεων και άλλων κινδύνων που συνδέονται με την ασφάλεια και στον προσδιορισμό των απειλών εις βάρος προσώπων και ζωτικών υποδομών, ιδίως μέσω αξιολογήσεων των κινδύνων και απειλών, ελέγχων καθώς και της εκπόνησης κοινών προτύπων τεχνολογίας και μεθοδολογίας·

Τροπολογία 14

Άρθρο 2, στοιχείο β)

β) ως "διαχείριση των συνεπειών", νοούνται τα μέτρα που περιορίζουν τις μεσοπρόθεσμες συνέπειες των τρομοκρατικών επιθέσεων, τα οποία είναι απαραίτητα για την προστασία της Ευρωπαϊκής Ένωσης ως χώρου ελευθερίας, ασφάλειας και δικαιοσύνης·

β) ως "διαχείριση των συνεπειών", νοείται ο συντονισμός των μέτρων, τα οποία περιορίζονται στις δράσεις που είναι επιλέξιμες σύμφωνα με το άρθρο 5, παράγραφος 2, για την αντιμετώπιση των περιστάσεων που συνδέονται με την ασφάλεια, και ειδικότερα με την τρομοκρατία και για τον περιορισμό των συνεπειών τους, δεδομένου ότι τα μέτρα αυτά είναι απαραίτητα για την προστασία της Ευρωπαϊκής Ένωσης ως χώρου ελευθερίας, ασφάλειας και δικαιοσύνης, ειδικότερα μέσω της δημιουργίας κεντρικού συστήματος έγκαιρης προειδοποίησης και αποτελεσματικού συντονισμού σε κοινοτικό επίπεδο των απαντήσεων που πρέπει να δίνονται σε τέτοιες περιστάσεις.

Τροπολογία 15

Άρθρο 2, στοιχείο γ)

γ) ως "υποδομές ζωτικής σημασίας", νοούνται οι υλικοί πόροι, οι υπηρεσίες, τα μέσα επικοινωνίας, τα δίκτυα και/ή οι εγκαταστάσεις που στην περίπτωση διακοπής λειτουργίας ή καταστροφής μπορούν να έχουν σοβαρές επιπτώσεις στην υγεία, την ασφάλεια ή την οικονομική ευημερία των πολιτών ή επίσης στην αποτελεσματική λειτουργία της Ευρωπαϊκής Ένωσης ή των κυβερνήσεων των κρατών μελών της.

γ) ως "υποδομές ζωτικής σημασίας", νοούνται οι υλικοί πόροι, οι υπηρεσίες, τα μέσα επικοινωνίας, τα δίκτυα και/ή οι εγκαταστάσεις που στην περίπτωση διακοπής λειτουργίας ή καταστροφής μπορούν να έχουν σοβαρές επιπτώσεις στην υγεία, την ασφάλεια ή την οικονομική ευημερία των πολιτών, στο περιβάλλον ή επίσης στην δραστηριότητα της Ευρωπαϊκής Ένωσης ή των κυβερνήσεων των κρατών μελών της, και των οποίων ένας μη εξαντλητικός κατάλογος περιλαμβάνεται ως παράρτημα στην παρούσα απόφαση.

Τροπολογία 16

Άρθρο 3, παράγραφος 1

1. Tο παρόν πρόγραμμα συμβάλλει στην προστασία των πολιτών, των ελευθεριών τους και της κοινωνίας έναντι τρομοκρατικών επιθέσεων και συναφών περιστατικών καθώς και στη διαφύλαξη της Ευρωπαϊκής Ένωσης ως χώρου ελευθερίας, ασφάλειας και δικαιοσύνης.

1. Tο παρόν πρόγραμμα συμβάλλει στην προστασία των πολιτών, των ελευθεριών τους και της κοινωνίας έναντι τρομοκρατικών επιθέσεων και άλλων κινδύνων που συνδέονται με την ασφάλεια, ανεξαρτήτως αιτίας ή προέλευσης, και συναφών περιστατικών καθώς και στη διαφύλαξη της Ευρωπαϊκής Ένωσης ως χώρου ελευθερίας, ασφάλειας και δικαιοσύνης.

Τροπολογία 17

Άρθρο 3, παράγραφος 2

2. Οι γενικοί στόχοι του προγράμματος συμβάλλουν στην ανάπτυξη άλλων πολιτικών της Ένωσης και της Κοινότητας, όπως η αστυνομική και δικαστική συνεργασία σε ποινικές υποθέσεις, η προστασία του περιβάλλοντος, η δημόσια υγεία, οι μεταφορές, η τεχνολογική έρευνα και ανάπτυξη, καθώς και η οικονομική και κοινωνική συνοχή.

2. Οι γενικοί στόχοι του προγράμματος συμβάλλουν στην ανάπτυξη μιας αντίληψης περί συνολικής ασφάλειας θεμελιωμένης κυρίως σε άλλες πολιτικές της Ένωσης και της Κοινότητας, όπως η αστυνομική και δικαστική συνεργασία σε ποινικές υποθέσεις, η προστασία του περιβάλλοντος, ο ασφαλής ενεργειακός εφοδιασμός, η ασφάλεια των δικτύων επικοινωνίας και πληροφορίας, η δημόσια υγεία, οι μεταφορές, η τεχνολογική έρευνα και ανάπτυξη, η αδιάλειπτη δημόσια δράση καθώς και η οικονομική και κοινωνική συνοχή.

Τροπολογία 18

Άρθρο 4, παράγραφος 1

1. Στο πλαίσιο των γενικών στόχων, εκτός εάν καλύπτονται από άλλα ειδικά νομικά μέσα, το πρόγραμμα ενθαρρύνει, προωθεί και αναπτύσσει μέτρα πρόληψης, ετοιμότητας και διαχείρισης των συνεπειών.

1. Στο πλαίσιο των γενικών στόχων, εκτός εάν καλύπτονται από άλλα ειδικά νομικά μέσα, το πρόγραμμα ενθαρρύνει, προωθεί και αναπτύσσει μέτρα πρόληψης των κινδύνων που συνδέονται με την ασφάλεια, και ειδικότερα με την τρομοκρατία, και διαχείρισης των συνεπειών τους.

Τροπολογία 19

Άρθρο 4, παράγραφος 2, εισαγωγή

2. Όσον αφορά την πρόληψη και την ετοιμότητα για την αντιμετώπιση τρομοκρατικών επιθέσεων, το πρόγραμμα έχει τους εξής στόχους:

2. Όσον αφορά την πρόληψη τρομοκρατικών επιθέσεων, το πρόγραμμα έχει τους εξής στόχους:

Τροπολογίες 20 και 21

Άρθρο 4, παράγραφος 2, στοιχείο α)

α) να ενθαρρύνει, να προωθήσει και να στηρίξει τις αξιολογήσεις των κινδύνων και των απειλών σχετικά με τις υποδομές ζωτικής σημασίας, περιλαμβανομένων των επιτόπιων εκτιμήσεων, ώστε να προσδιοριστούν οι πιθανοί στόχοι τρομοκρατικών επιθέσεων και να καθοριστούν οι πιθανές ανάγκες ενίσχυσης της ασφάλειάς τους·

α) να ενθαρρύνει, να προωθήσει και να στηρίξει τις αξιολογήσεις των κινδύνων και των απειλών σχετικά τους ανθρώπους και με τις υποδομές ζωτικής σημασίας, μέσω κυρίως των επιτόπιων εκτιμήσεων, ώστε να προσδιοριστούν οι πιθανοί στόχοι και να καθοριστούν οι πιθανές ανάγκες ενίσχυσης της ασφάλειάς τους·

Τροπολογία 22

Άρθρο 4, παράγραφος 3, εισαγωγή

3. Όσον αφορά τη διαχείριση των συνεπειών σε περίπτωση τρομοκρατικών επιθέσεων, το πρόγραμμα στοχεύει στα εξής:

3. Όσον αφορά τη διαχείριση των συνεπειών, ειδικότερα εκείνων που συνδέονται με τρομοκρατικές επιθέσεις, το πρόγραμμα στοχεύει στα εξής:

Τροπολογία 23

Άρθρο 4, παράγραφος 3, στοιχείο α)

α) να ενθαρρύνει, να προωθήσει και να στηρίξει τις ανταλλαγές τεχνογνωσίας, εμπειρίας και τεχνολογίας σχετικά με τις πιθανές συνέπειες τρομοκρατικών επιθέσεων·

α) να ενθαρρύνει, να προωθήσει και να στηρίξει τις ανταλλαγές τεχνογνωσίας, εμπειρίας και τεχνολογίας σχετικά με τις πιθανές συνέπειες τρομοκρατικών επιθέσεων και άλλων κινδύνων που συνδέονται με την ασφάλεια·

Τροπολογία 24

Άρθρο 4, παράγραφος 3, στοιχείο γ)

γ) να διασφαλίσει την παροχή σε πραγματικό χρόνο ειδικής εμπειρογνωμοσύνης σε θέματα τρομοκρατίας στο πλαίσιο συνολικών μηχανισμών διαχείρισης κρίσεων, συστημάτων έγκαιρης προειδοποίησης και πολιτικής προστασίας.

γ) να διασφαλίσει την παροχή σε πραγματικό χρόνο ειδικής εμπειρογνωμοσύνης, μεταξύ άλλων και σε θέματα τρομοκρατίας, στο πλαίσιο συνολικών μηχανισμών διαχείρισης κρίσεων, συστημάτων έγκαιρης προειδοποίησης και πολιτικής προστασίας.

Τροπολογία 25

Άρθρο 5, παράγραφος 1, στοιχείο γ), τέταρτη περίπτωση

- συμβάλλουν αισθητά με άλλους τρόπους στην προστασία της Ένωσης και των πολιτών της έναντι τρομοκρατικών επιθέσεων·

- συμβάλλουν αισθητά με άλλους τρόπους στην προστασία της Ένωσης και των πολιτών της έναντι τρομοκρατικών επιθέσεων· και έναντι των άλλων κινδύνων που συνδέονται με την ασφάλεια : είναι λοιπόν επιλέξιμες -σε συνεργασία με τα ενδιαφερόμενα κράτη μέλη- οι δράσεις που αφορούν εθνικές ζωτικές υποδομές, ούτως ώστε να εξαλειφτούν ή να περιοριστούν οι κίνδυνοι εκμετάλλευσης των κενών που παρουσιάζουν σε θέματα ασφαλείας, ειδικότερα όταν τα κενά αυτά ενδέχεται να έχουν σοβαρές διασυνοριακές επιπτώσεις.

Τροπολογία 26

Άρθρο 5, παράγραφος 2α (νέα)

2α. Τα κράτη μέλη παραμένουν υπεύθυνα για την έγκριση, εκτέλεση και χρηματοδότηση των λειτουργικών μέτρων ασφαλείας, που προσδιορίζονται από το παρόν πρόγραμμα ως απαραίτητα για την βελτίωση της γενικής ασφάλειας στην Ευρωπαϊκή Ένωση.

Τροπολογία 27

Άρθρο 7, παράγραφος 2α (νέα)

2α. Η πρόσβαση στη χρηματοδότηση διευκολύνεται με την εφαρμογή της αρχής της αναλογικότητας όσον αφορά τα έγγραφα που πρέπει να προσκομισθούν και με τη δημιουργία βάσης δεδομένων για την υποβολή των αιτήσεων.

Τροπολογία 28

Άρθρο 7α (νέο)

Άρθρο 7α

Δημοσιότητα χρηματοδοτήσεων

Κάθε όργανο, ένωση ή δίκτυο που λαμβάνει επιδότηση βάσει του παρόντος προγράμματος υποχρεούται να διασφαλίζει τη δημοσιότητα της υποστήριξης που έλαβε από την Ευρωπαϊκή Ένωση· προς το σκοπό αυτό, η Επιτροπή ορίζει λεπτομερείς κατευθυντήριες γραμμές όσον αφορά την προβολή.

Τροπολογία 29

Άρθρο 8, παράγραφος 4, στοιχείο -α) (νέο)

-a) προτεραιότητα στην πρόληψη των τρομοκρατικών επιθέσεων εν απουσία μείζονος καταστροφής·

Τροπολογία 30

Άρθρο 8, παράγραφος 4α (νέα)

4α. Η Επιτροπή οφείλει να απλουστεύσει στο μέτρο του δυνατού τις διαδικασίες και να μεριμνήσει ώστε οι προσκλήσεις υποβολής προτάσεων που προβλέπει το παρόν πρόγραμμα να μην επιφέρουν πρόσθετη γραφειοκρατική επιβάρυνση για τους φορείς προώθησης των υποβαλλόμενων προγραμμάτων. Εάν χρειαστεί, η πρόσκληση υποβολής προτάσεων μπορεί να οργανώνεται σε δύο φάσεις, με την πρώτη να απαιτεί μόνο τη διαβίβαση των πληροφοριών που είναι αυστηρώς αναγκαίες για τη σωστή εκτίμηση του έργου.

Τροπολογία 31

Άρθρο 9, παράγραφος 2

2. Όταν γίνεται μνεία στην παρούσα παράγραφο, εφαρμόζονται τα άρθρα 3 και 7 της απόφασης 1999/468/EΚ.

2. Όταν γίνεται μνεία στην παρούσα παράγραφο, εφαρμόζονται τα άρθρα 5 και 7 της απόφασης 1999/468/EΚ.

Τροπολογία 32

Άρθρο 10, παράγραφος 1

1. Αναζητούνται συνέργιες, συνοχή και συμπληρωματικότητα με άλλα μέσα της Ένωσης και της Κοινότητας, και ιδίως με τα προγράμματα "Πρόληψη και καταπολέμηση της εγκληματικότητας"και "Ποινική δικαιοσύνη", καθώς και με τα προγράμματα πλαίσια τεχνολογικής έρευνας και ανάπτυξης, το Ταμείο Αλληλεγγύης της Ευρωπαϊκής Ένωσης καθώς και το Μέσο ετοιμότητας και ταχείας επέμβασης σε περιπτώσεις έκτακτης ανάγκης.

1. Αναζητούνται συνέργιες, συνοχή και συμπληρωματικότητα με άλλα μέσα της Ένωσης και της Κοινότητας, και ιδίως με τα προγράμματα "Πρόληψη και καταπολέμηση της εγκληματικότητας" και "Ποινική δικαιοσύνη", καθώς και με τα προγράμματα πλαίσια τεχνολογικής έρευνας και ανάπτυξης, το Ταμείο Αλληλεγγύης της Ευρωπαϊκής Ένωσης καθώς και το Μέσο ετοιμότητας και ταχείας επέμβασης σε περιπτώσεις έκτακτης ανάγκης. Η Επιτροπή μεριμνά ώστε να μην επικαλύπτονται οι δράσεις που έχουν αναληφθεί στα πλαίσια αυτών των προγραμμάτων.

Τροπολογία 33

Άρθρο 10, παράγραφος 2

2. Tο παρόν πρόγραμμα μπορεί να μοιράζεται πόρους με άλλα μέσα της Ένωσης και της Κοινότητας και ιδίως με το πρόγραμμα "Πρόληψη και καταπολέμηση της εγκληματικότητας", για την εφαρμογή δράσεων που ανταποκρίνονται στους στόχους τόσο του παρόντος προγράμματος όσο και των λοιπών μέσων της Κοινότητας/Ένωσης.

2. Tο παρόν πρόγραμμα μπορεί να μοιράζεται πόρους με άλλα μέσα της Ένωσης και της Κοινότητας και ιδίως με το πρόγραμμα "Πρόληψη και καταπολέμηση της εγκληματικότητας", για την εφαρμογή δράσεων που ανταποκρίνονται στους στόχους τόσο του παρόντος προγράμματος όσο και των λοιπών μέσων της Κοινότητας/Ένωσης και με τα προγράμματα της Επιτροπής που επιτρέπουν τη διενέργεια μεμονωμένων μελετών σχετικών με την ασφάλεια των ζωτικών υποδομών, σαν κι αυτές που ήδη διενεργούνται στους τομείς των μεταφορών και της ενέργειας.

Τροπολογία 34

Άρθρο 10, παράγραφος 2α (νέα)

2a . Η Επιτροπή μεριμνά ώστε οι δράσεις που καλύπτονται από την παρούσα απόφαση να είναι συμπληρωματικές και να μην επικαλύπτονται με αυτές που προβλέπονται στα προγράμματα μνεία των οποίων γίνεται στην παράγραφο 1.

Τροπολογία 35

Άρθρο 10, παράγραφος 3α (νέα)

3α. Σε περίπτωση που οι πιστώσεις τους προγράμματος αποδειχθούν ανεπαρκείς για την εκτέλεση μέτρων που έχουν ήδη ξεκινήσει, η Κοινότητα εγγυάται τη συνδρομή άλλων συμβατών ταμείων.

Τροπολογία 36

Άρθρο 12, παράγραφος 1, εδάφιο 1α (νέο)

Τροπολογία 37

Άρθρο 14, παράγραφος 2α (νέα)

2a. Κάθε χρόνο, κατά την υποβολή του προσχεδίου του προϋπολογισμού, η Επιτροπή ενημερώνει το Ευρωπαϊκό Κοινοβούλιο και το Συμβούλιο σχετικά με την εφαρμογή του προγράμματος και ιδίως σχετικά με τη χρήση των διατιθέμενων πόρων.

Τροπολογίες 38 και 39

Άρθρο 14, παράγραφος 3

3. Η Επιτροπή υποβάλλει στο Ευρωπαϊκό Κοινοβούλιο και στο Συμβούλιο:

α) ενδιάμεση έκθεση αξιολόγησης σχετικά με τα επιτευχθέντα αποτελέσματα και τις ποσοτικές και ποιοτικές πλευρές της εφαρμογής του παρόντος προγράμματος το αργότερο μέχρι της 31ης Μαρτίου 2010·

β) ανακοίνωση σχετικά με τη συνέχιση του παρόντος προγράμματος το αργότερο μέχρι της 31ης Δεκεμβρίου 2010·

γ) εκ των υστέρων έκθεση αξιολόγησης το αργότερο μέχρι της 31ης Μαρτίου 2015.

3. Η Επιτροπή υποβάλλει στο Ευρωπαϊκό Κοινοβούλιο και στο Συμβούλιο:

-a) συνοπτική ετήσια έκθεση κυρίως με πληροφορίες που επιτρέπουν να μετρηθεί η επιτυχία του παρόντος προγράμματος από ποσοτική άποψη·

α) λεπτομερή ενδιάμεση έκθεση αξιολόγησης σχετικά με τα επιτευχθέντα αποτελέσματα και τις ποσοτικές και ποιοτικές πλευρές της εφαρμογής του παρόντος προγράμματος το αργότερο μέχρι της 31ης Μαρτίου 2010·

β) ανακοίνωση σχετικά με τη συνέχιση του παρόντος προγράμματος, ιδιαίτερα όσον αφορά τους στόχους του, το αργότερο μέχρι της 31ης Δεκεμβρίου 2010·

γ) εκ των υστέρων έκθεση αξιολόγησης, η οποία εκθέτει τα αποτελέσματα που επιτεύχθηκαν από το πρόγραμμα, συμπεριλαμβανομένης της δημοσιονομικής αξιολόγησης, με την ολοκλήρωση της εφαρμογής του, και τούτο το αργότερο μέχρι της 31ης Μαρτίου 2015.

Τροπολογία 40

Άρθρο 14α (νέο)

Άρθρο 14α

Δημοσίευση των σχεδίων

Κάθε έτος, η Επιτροπή και τα κράτη μέλη δημοσιεύουν κατάλογο των σχεδίων που χρηματοδοτεί το παρόν πρόγραμμα, με σύντομη περιγραφή του κάθε σχεδίου.

Τροπολογία 41

Άρθρο 14β (νέο)

Άρθρο 14β

Ίση μεταχείριση

Οι οργανισμοί που λαμβάνουν επιδότηση λειτουργίας δυνάμει του παρόντος προγράμματος μπορούν να συμμετέχουν σε προσκλήσεις υποβολής προτάσεων για άλλα προγράμματα, χωρίς όμως να τυγχάνουν προνομιακής μεταχείρισης έναντι των άλλων οργανισμών που χρηματοδοτούνται από προϋπολογισμούς άλλους από εκείνον της Ευρωπαϊκής Ένωσης.

Τροπολογία 42

Παράρτημα (νέο)

ΠΑΡΑΡΤΗΜΑ

ΕΝΔΕΙΚΤΙΚΟΣ ΚΑΤΑΛΟΓΟΣ ΤΟΜΕΩΝ ΜΕ ΖΩΤΙΚΕΣ ΥΠΟΔΟΜΕΣ:

1. Ενέργεια

a) Παραγωγή πετρελαίου και φυσικού αερίου, διύλιση, επεξεργασία και αποθήκευση, συμπεριλαμβανομένων των αγωγών μεταφοράς

β) Παραγωγή ηλεκτρισμού

γ) Μεταφορά ηλεκτρισμού, φυσικού αερίου και πετρελαίου

δ) Διανομή ηλεκτρισμού, φυσικού αερίου και πετρελαίου

2. Τεχνολογίες πληροφορίας και επικοινωνίας (ICT)

a) προστασία πληροφορικών συστημάτων και δικτύων

β) Αυτοματισμός και συστήματα ελέγχου (SCADA κλπ.)

γ) Internet

δ) Παροχή σταθερών τηλεπικοινωνιών

ε) Παροχή κινητών τηλεπικοινωνιών

στ) Ασύρματη επικοινωνία και πλοήγηση

ζ) Δορυφορική επικοινωνία

η) Ραδιοφωνία και τηλοψία

3. Νερό

a) Παροχή πόσιμου νερού

β) Έλεγχος ποιότητας νερού

γ) Συγκράτηση και έλεγχος ροής νερού

4. Τρόφιμα

Παραγωγή τροφίμων και επισιτιστική ασφάλεια

5. Υγεία

a) Ιατρική και νοσοκομειακή περίθαλψη

β) Φάρμακα, οροί, εμβόλια και φαρμακευτικά προϊόντα

γ) Βιολογικά εργαστήρια και βιολογικοί παράγοντες

6. Χρηματοπιστωτικά

a) Υπηρεσίες/δομές πληρωμών (ιδιωτικές)

β) Δημόσιες χρηματοπιστωτικές συναλλαγές

7. Δημόσια τάξη, ασφάλεια και δικαιοσύνη

a) Ασφάλεια και τήρηση δημόσιας τάξης

β) Διοίκηση δικαιοσύνης και φυλακές

8. Πολιτική διοίκηση

a) Κυβερνητικές λειτουργίες

β) Ένοπλες δυνάμεις

γ) Υπηρεσίες πολιτικής διοίκησης

δ) Υπηρεσίες έκτακτης ανάγκης

ε) Ταχυδρομικές υπηρεσίες

9. Μεταφορές

α) Οδικές μεταφορές

β) Σιδηροδρομικές μεταφορές

γ) Αεροπορικές μεταφορές

δ) Εσωτερικές πλωτές μεταφορές

ε) Θαλάσσιες μεταφορές (ποντοπόρα και ακτοπλοϊκή ναυτιλία)

10. Χημική και πυρηνική βιομηχανία

a) Παραγωγή, αποθήκευση/ επεξεργασία χημικών και πυρηνικών υλικών

β) Αγωγοί μεταφοράς επικίνδυνων προϊόντων (χημικών ουσιών)

11. Διάστημα και έρευνα

a) Διάστημα

β) Έρευνα

[1] Δεν έχει δημοσιευθεί ακόμη στην Επίσημη Εφημερίδα.

[2] ΕΕ C 139, 14.6.2006, σ. 1.

--------------------------------------------------